|  | **Pitanje** | **Odgovor** |
| --- | --- | --- |
| **1** | Molim Vas pojašnjenje i mišljenje o prihvatljivosti ulaganja odnosno troškova u okviru projekta za Javni poziv za neposredno sufinanciranje uklanjanja utpada odbačenog u okoliš.    Na području Grada Pazina postoji značajan broj boksitnih jama, odnosno područja na kojima je javni sektor još od pedesetih godina prošlog stoljeća eksploatirao boksit. Nakon eksploatacije ostale su nesanirane jame u ruralnim područjima na kojima su mještani niz godina (bespravno) odlagali otpad.  Danas se te jame nalaze na privatnim zemljištima međutim vlasnici zemljišta nisu odgovorni niti za stvaranje jama, a najčešće niti za njihovo punjenje otpadom koje je trajalo godinama ili desetljećima.    Obzirom da divlja odlagališta u boksitnim jamama predstavljaju značajan okolišni i javnozdravstveni problem  zanima nas da li se i pod kojim uvjetima Grad Pazin kao jedinica lokalne samouprave može sa projektom sanacije divljih odlagališta u bokitnim jamam javiti na ovaj Javni poziv? | Sukladno ovom Pozivu, uklanjanje otpada s privatnih čestica nije prihvatljiv trošak. |
| **2** | Ovim putem molim Vas informaciju, dali unutar Javnog poziva odnosno prihvatljivih troškova za sufinanciranje postoji mogućnost sufinanciranja kupnje i postavljanja videonadzora i/ili dronova čime bismo pridonijeli stvaranju preduvjeta za sprječavanje ponovnog odbacivanja otpada na lokacijama koje će biti definirane u projektnom prijedlogu? | Prihvatljivi su troškovi opreme i radova koji doprinose sprječavanju ponovnog odlaganja otpada na očišćenim lokacijama. Videonadzor je prihvatljiv trošak, dok se dronovi ne smatraju opremom za aktivni i stalni nadzor očišćene lokacije. |
| **3** | u Javnom pozivu za neposredno sufinanciranje uklanjanja otpada odbačenog u okoliš (tzv. divlja odlagališta) postoji nekoliko nejasnoća, ovim Vas putem molim da nam pomognete razjasniti ih.   1. U poglavlju 7.  Javnog poziva za neposredno sufinanciranje uklanjanja otpada odbačenog u okoliš (tzv. “divlja odlagališta”) (ZO-4/2021) navodi se da Plan uklanjanja otpada odbačenog u okoliš  s troškovnikom radova izrađuje ovlaštena pravna osoba. Tko se smatra ovlaštenom pravnom osobom (ovlašteni projektant ili ovlaštenik MGIOR za obavljanje poslova zaštite okoliša)? 2. U poglavlju 7.1. navodi se da je za lokacije u vlasništvu RH  potrebno prethodno ishoditi suglasnost nadležnog tijela. Da li to podrazumijeva ishođenje suglasnosti prije podnošenja prijave (za potrebe prijave) ili prije početka izvođenja radova uklanjanja otpada? 3. Da li je trošak provođenja mjera sprječavanja od ponovnog odlaganja otpada (npr. videonadzor, informativni letci, tabla sa znakom zabrane,…) prihvatljiv trošak unutar troškovnika izvođenja radova uklanjanja otpada? | * + - 1. Pod ovlaštenom pravnom osobom u okviru ovog Javnog poziva smatra se pravna osoba koja je ovlaštenik Ministarstva gospodarstva i održivog razvoja za obavljanje stručnih poslova zaštite okoliša.   Popis ovlaštenika: [Popis\_pravnih\_osoba.pdf (gov.hr)](https://mingor.gov.hr/UserDocsImages/UPRAVA-ZA-PROCJENU-UTJECAJA-NA-OKOLIS-ODRZIVO-GOSPODARENJE-OTPADOM/Strucne%20osobe/Popis_pravnih_osoba.pdf)   * + - 1. Suglasnost je potrebno ishoditi do početka izvođenja radova.       2. Prihvatljivi su troškovi opreme i radova koji doprinose sprječavanju ponovnog odlaganja otpada na očišćenim lokacijama. Informativni letci nisu opravdan trošak. Videonadzor, fizička barijera i tabla sa znakom zabrane su prihvatljiv trošak, uz obrazloženje u Planu uklanjanja na koji način se sprječava ponovno odlaganje otpada na lokaciji. |
| **4** | Budući da Grad Ploče nije u sustavu PDV-a i ima samo obvezu za PDV prema dobavljačima odnosno njihovim računima koji sadrže prijenos porezne obveze pa Vas molim da potvrdite da onda u ovom obrascu moramo zaokružiti točku 2. tj. da se PDV u računima za utvrđivanje Fondu opravdanih troškova neće koristiti kao pretporez u obračunskom razdoblju. | U ovom slučaju potrebno je zaokružiti točku 2. u Obrascu 2. |
| **5** | Poštovani,  u javnom pozivu za neposredno sufinanciranje uklanjanja otpada odbačenog u okoliš (tzv. “divlja odlagališta”) - (ZO-4/2021), naveden je, „Plan uklanjanja otpada odbačenog u okoliš s troškovnikom radova, izrađen od ovlaštene pravne osobe“. Također se navodi i usluga nadzora.    Molim vas za pojašnjenje za tri točke:    1) Spada li navedeni „Plan uklanjanja otpada odbačenog u okoliš“ u stručne poslove zaštite okoliša sukladno važećem Pravilniku o uvjetima za izdavanje suglasnosti pravnim osobama za obavljanje stručnih poslova zaštite okoliša?    2) Može li ovlaštena osoba koja izrađuje navedeni elaborat biti pravna osoba sa stalno zaposlenim ovlaštenim inženjerom građevine koji je upisan u strukovnu komoru, a nema ovlaštenje Ministarstva zaštite okoliša i energetike?    3) Može li uslugu nadzora provoditi pravna osoba sa stalno zaposlenim ovlaštenim inženjerom građevine koji je upisan u strukovnu komoru, a nema ovlaštenje Ministarstva zaštite okoliša i energetike? | 1. Navedeni Plan uklanjanja otpada odbačenog u okoliš treba biti izrađen od ovlaštenika Ministarstva gospodarstva i održivog razvoja za obavljanje stručnih poslova zaštite okoliša. 2. Pod ovlaštenom pravnom osobom u okviru ovog Javnog poziva smatra se pravna osoba koja je ovlaštenik Ministarstva gospodarstva i održivog razvoja za obavljanje stručnih poslova zaštite okoliša.   Popis ovlaštenika: [Popis\_pravnih\_osoba.pdf (gov.hr)](https://mingor.gov.hr/UserDocsImages/UPRAVA-ZA-PROCJENU-UTJECAJA-NA-OKOLIS-ODRZIVO-GOSPODARENJE-OTPADOM/Strucne%20osobe/Popis_pravnih_osoba.pdf)   1. Usluga stručnog nadzora provodi se po pravilima struke u smislu Zakona o gradnji (NN 153/13, 20/17, 39/19, 125/19) radi izrade građevinske knjige s dokaznicom mjera i kontrole količina izvedenih radova te je stoga usluga stručnog nadzora prihvatljivi trošak sufinanciranja po ovom Javnom pozivu. Odgovor je može. |
| **6** | Vezano za gore objavljeni poziv imamo slijedeća pitanja:  - obzirom da je prijava za sufinanciranje moguća, kako se navodi u točci 10. sa već izrađenim Planom uklanjanja (izrađenim od ovlaštene pravne osobe), molimo informaciju postoji li vremenski rok za sufinanciranje navedenih troškova, odnosno do kojeg datuma su zaprimljene fakture prihvatljive?  - obzirom da prema uvjetima natječaja u točci 7.1. "Uklanjanje otpada odbačenog u okoliš s privatnih čestica nije prihvatljiv trošak", molim informaciju što je sa česticama koje su upisane na više privatnih vlasnika koji nisu poznati ili postoji određeni spor oko vlasništva, a što je česta situacija na otocima. Na navedeni način je upitno koliko će se na otocima moći sanirati "divlja odlagališta"  - molim preciznije pojašnjenje izraza "ovlaštena pravna osoba" iz točke 7 natječaja, po pitanju izrade samog plana, obzirom da se u smislu nadzora isto ne spominje!?. | 1. Sredstva pomoći će se isplaćivati samo za opravdane troškove ukupne vrijednosti ulaganja nastale nakon objave ovog Javnog poziva u „Narodnim novinama“ i na mrežnoj stranici Fonda (www.fzoeu.hr). Vrijeme nastanka troškova utvrđuje se datumom izdavanja računa. 2. Sukladno ovom Pozivu, uklanjanje otpada s privatnih čestica nije prihvatljiv trošak. 3. Pod ovlaštenom pravnom osobom u okviru ovog Javnog poziva smatra se pravna osoba koja je ovlaštenik Ministarstva gospodarstva i održivog razvoja za obavljanje stručnih poslova zaštite okoliša.   Popis ovlaštenika: [Popis\_pravnih\_osoba.pdf (gov.hr)](https://mingor.gov.hr/UserDocsImages/UPRAVA-ZA-PROCJENU-UTJECAJA-NA-OKOLIS-ODRZIVO-GOSPODARENJE-OTPADOM/Strucne%20osobe/Popis_pravnih_osoba.pdf) |
| **7** | Molim Vas informaciju je li trošak obilaska lokacija divljih odlagališta za potrebe izrade projektantske procjene troškova i trošak izrade projektantske procjene troškova koji je nastao prije donošenja Odluke o dodjeli sredstava Fonda prihvatljiv trošak sufinanciranja. | Sukladno točki 7. Javnog poziva, navedeno nije prihvatljivo kao zaseban trošak. |
| **8** | Temeljem telefonskog razgovora ovim putem šaljem upit putem e-maila kako slijedi:   1. Radovi na uklanjanju otpada odbačenog u okoliš i njegovom zbrinjavanju    * Koja ovlaštenja treba imati tvrtka koja bi vršila navedene radove s obzirom da se radi o više različitih vrsta otpada te o vrstama poslova unutar tih radova (posebno odvoz, posebno sakupljanje, itd.)? 2. Stručni nadzor nad uklanjanjem otpada odbačenog u okoliš  * Na koji se točno stručni nadzor odnosi? Koje je zakonsko uporište s obzirom da nam je poznat jedino Zakon o gradnji a ova vrsta poslova se odnosi na vrste radova kojim se ne bi vršile gradnje određenih objekata nego samo saniranje odbačenog otpada i čišćenje navedene površine (čestice) na kojoj se nalaze? * Ukoliko se s lokacije samo odvozi otpad (komunalni ili građevinski) odnosno nemamo nikakvih građevinskih aktivnosti – koji je tu onda nadzor valjan? | * + - 1. Izvođač radova je pravna ili fizička osoba sukladno Zakonu o gradnji (NN 153/13, 20/17, 39/19, 125/19).   Odvojeno sakupljeni otpad s lokacije potrebno je predati ovlaštenim sakupljačima ili oporabiteljima, za što je potrebno imati Prateći list. Prijevoz tog otpada do ovlaštenih sakupljača/oporabitelja treba obaviti pravna ili fizička osoba – obrtnik, upisana u Očevidnik prijevoznika otpada sukladno Zakonu o održivom gospodarenju otpadom (NN 94/13, 73/17, 14/19, 98/19).   * + - 1. Usluga stručnog nadzora provodi se po pravilima struke u smislu Zakona o gradnji (NN 153/13, 20/17, 39/19, 125/19) radi izrade građevinske knjige s dokaznicom mjera i kontrole količina izvedenih radova te je stoga usluga stručnog nadzora prihvatljivi trošak sufinanciranja po ovom Javnom pozivu. |
| **9** | Nastavno na telefonski razgovor u nastavku šaljem upit.  Grad Koprivnica planira prijaviti projektni prijedlog na „Javni poziv za neposredno sufinanciranje uklanjanja otpada odbačenog u okoliš (tzv. „divlja odlagališta“) (ZO-4/2021)“.  Unutar Javnog poziva pod točkom „8. Obvezna dokumentacija“  navodi se pod točkom d) Odluka predstavničkog tijela JLS o mjerama za sprječavanje nepropisnog odbacivanja otpada i mjerama za uklanjanje odbačenog otpada, sukladno  članku 36. točki 13. Zakona o održivom gospodarenju otpadom, kao dio dokumentacije koja se dostavlja prilikom prijave projektnog prijedloga.  Prijavitelj Grad Koprivnica, unutar Odluke navodi lokacije koje su definirane kao „divlja odlagališta“, ali se u međuvremenu na prostoru grada i prigradskih naselja pojavio dodatan broj „divljih odlagališta“ koja nisu spomenuta u Odluci, dali je uvjet da lokacije navedene u Odluci budu jedine koje se mogu uvrstiti u projektni prijedlog ili je moguće prijaviti projektni prijedlog s lokacijama koje nisu navedene unutar Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada? | Sastavni dio obvezne dokumentacije za prijavu na ovaj Javni poziv je Odluka predstavničkog tijela JLS o mjerama za sprječavanje nepropisnog odbacivanja otpada i mjerama za uklanjanje odbačenog otpada, sukladno članku 36. točki 13. Zakona o održivom gospodarenju otpadom (NN 94/13, 73/17, 14/19, 98/19).  JLS može prijaviti više lokacija koje su obuhvaćene Odlukom iz točke 13. članka 36. ZOGO, kao i one koje trenutno nisu obuhvaćene Odlukom, ali se nalaze na području JLS. |
| **10** | Molim Vas informaciju da li je u okviru Javnog poziva za neposredno sufinanciranje uklanjanja otpada odbačenog u okoliš (tzv. “divlja odlagališta”) (ZO-4/2021) prihvatljiv trošak uklanjanje otpada odbačenog u podmorje. | Uklanjanje otpada odbačenog u podmorje je prihvatljivo za sufinanciranje po ovom Javnom pozivu. |
| **11** | Molila bih Vas informaciju da li je potrebna suglasnost nadležnog tijela za deponiju koja je na  lokaciji u našoj Općini, a upisanoj kao vlasništvo RH (Ministarstvo poljoprivrede), s obzirom da bismo u projektu prijavljivali samo Izradu plana uklanjanja otpada i Geodetsku snimku, a tek u nekoj budućoj fazi radili sanaciju same deponije. | Izrada plana uklanjanja otpada i geodetske snimke bez provođenja sanacije nije prihvatljiv trošak po ovom Javnom pozivu.  Suglasnost nadležnog tijela u čijem je vlasništvu nekretnina na kojoj se nalazi odbačeni otpad je nužna do početka radova. |
| **12** | Poštovani,  vezano uz javni poziv za neposredno sufinanciranje uklanjana otpada odbačenog  okoliš  (divlja odlagališta) ZO-4/2021:  je li "plan uklanjanja otpada odbačenog u okoliš s troškovnikom radova, izrađen od ovlaštene pravne" osobe koji se spominje u t.7 i t.7.1. isti onaj plan sanacije koji se spominje u t.8 pod b) javnog poziva i Obrascu 1 (pod 5.)  odnosno,  je li prihvatljiv trošak izrade plana uklanjanja otpada (...) ako je on nastao kod prijavitelja prije dostave zahtjeva na javni poziv (ali nakon njegove objave). | Radi se o istom dokumentu.  Sredstva pomoći će se isplaćivati za opravdane troškove ukupne vrijednosti ulaganja nastale nakon objave ovog Javnog poziva u „Narodnim novinama“ i na mrežnoj stranici Fonda (www.fzoeu.hr). Vrijeme nastanka troškova utvrđuje se datumom izdavanja računa. Dakle, izrada plana sanacije je prihvatljiv trošak ako je račun izdan nakon objave ovog Javnog poziva. |
| **13** | Nastavno na telefonski razgovor dostavljam upit vezan za problem kojeg općine na području Šibensko-kninske županije imaju pri prijavi na natječaj FZOEU-a: **“Javni poziv za neposredno sufinanciranje uklanjanja otpada odbačenog u okoliš (tzv. divlja odlagališta)“.**  Naime, **općina nema zaposlenog komunalnog redara** te samim time ne može proizvesti traženi Zapisnik/rješenje komunalnog redara koje je potrebno dostaviti u sklopu obvezne dokumentacije za prijavu, a svakako bi htjeli izbjeći pozivanje Državnog inspektorata u svrhu dostave alternativnog dokumenta – Zapisnika o provedenom inspekcijskom nadzoru.  Uzevši u obzir kratke rokove za prijavu na navedeni poziv ljubazno Vas molimo da nam sugerirate i date stručno mišljenje kako možemo riješiti navedeni problem tj. da li postoji još neki prihvatljiv dokument koji možemo dostaviti umjesto gore navedena dva dokumenta? | Sukladno točki 8. Javnog poziva, Zapisnik/rješenje komunalnog redara ili zapisnik o provedenom inspekcijskom nadzoru/rješenje je sastavni dio obvezne dokumentacije za prijavu na ovaj Javni poziv. |
| **14** | Također moram primijetiti da obrascima uz natječaj niste priložili obrazac Izjave odgovorne/ovlaštene osobe da će do trenutka plaćanja računa osigurati svoja financijska sredstva.  Ili to možemo napraviti u slobodnoj formi na svom memorandumu? | Izjava odgovorne/ovlaštene osobe JLS da će do trenutka plaćanja računa osigurati svoja financijska sredstva može biti u slobodnoj formi. Druga mogućnost je dostavljanje izvoda iz proračuna s naznakom odgovarajuće stavke ovjerenog i potpisanog od odgovorne/ovlaštene osobe JLS. |